                                             Z A P I S N I K

           Sa sjednice Općinskog vijeća općine Jarmina održane 9.kolovoza 2010. godine u 18 sati u prostorijama ribnjaka u Jarmini.

           NAZOČNI:                                                  ODSUTNI:

1. MILAN NAGLIĆ                                   1. VLADIMIR KLARIĆ                               

2. MARIO KRUŠELJ                                 2. DRAGUTIN CULI                                 

3. STJEPAN SEDLAR                               3. ĐURO HORVAT                           

4. STJEPAN DADIĆ

5. DALIBOR BELA

6. STJEPAN MAJPRUZ

7. TOMISLAV PRACAIĆ

8. MARIO MATIĆ

          Predsjednik Općinskog vijeća Milan Naglić pozdravio je predsjednika Ribičkog društva Tomislava Koledića te mu zahvalio na gostoprimstvu i predlaže

                                           D N  E V N I     R E D

           1.Usvajanje zapisnika sa prethodne sjednice.

           2.Aktualni sat.

           3.Izvješće o aktivnostima oko izrade projektne dokumentacije

              za izgradnju svlačionica.

           4.Izvješće o održanom malonogometnom turniru u Jarmini.

           5.Donošenje Odluke o osnivanju savjeta mladih.

           6.Raspodjela sredstava političkim strankama.

           7.Razno.

           Glasovanjem vijećnika dnevni red je jednoglasno usvojen.

                                                 TOČKA 1.

           Glasovanjem vijećnika zapisnik sa prethodne sjednice je jednoglasno usvojen.

                                                 TOČKA 2.

          Načelnik Andrija Draganić vijećnike je izvijestio da su oglasni stupovi postavljeni, javni radovi teku normalno, na zagorskoj kući radovi se završavaju.

         Rečeno je da su obavijesti za uklanjanje smeća na bajeru poslane.

         Vijećnik Mario Krušelj je rekao da je nered na bajeru jako velik.

         Vijećnik Stjepan Sedlar je rekao da u ulici N.Š.Zrinski ima placeva koji su zarasli u korovu da ima i zmija te treba pronaći neko rješenje.

         Načelnik je rekao da ima oko desetak placeva koji su zarasli u korovu te će se ispitati što se može napraviti.

         Đuro Franjčić je rekao da je najkritičnije na ulazu u bajer i u Domjaničevoj ulici a obavijesti za čišćenje su poslane u Domjaničevu, Ivana Meštrovića i dio B.Jelačića.

         Načelnik predlaže da se pošalje dopis da se u roku pet dana skloni sve što je nepotrebno.

         Predsjednik vijeća predlaže zaključak da se pošalje još jedna opomena a da se poslije ide sudskim putem.

         Glasovanjem vijećnika zaključak je jednoglasno prihvaćen.

         Vijećnik Stjepan Dadić pita što je sa rukohvatom na groblju.

         Načelnik je rekao da je rukohvat napravljen ali mu se pokvario agregat

         Vijećnik Tomislav Pracaić pita što je sa dopisom Ivice josića.

         Načelnik je pročitao dopise Ivice Josića i Tomislava Sedlar a vezano uz lopte sa nogometnog igrališta koje im idu u dvorište.

         Vijećnik Stjepan Majpruz je rekao da je igralište napravljeno prije 40 godina pa zašto su oni tamo pravili kuće.

         Nakon rasprave zaključeno je da ih se pita što oni predlažu da se učini.

         Načelnik je vijećnike izvijestio da se 10. rujna ide na izlet u Krapinu.

         Vijećnik Stjepan Dadić pita dali djelatnici rade dovoljno budući da nema velikih poslova.

         Načelnik je rekao da nema novca za velike poslove.

         Stjepan Sedlar predlaže da se na igralištu naprave dva WC-a.

                                                TOČKA 3.

        Donačelnica Višnja Škrlec je rekla da je ogledni primjerak projekta svlačionica dobila iz Gradišta.

        Tomislav Pracaić je obrazložio idejno rješenje projekta.

        Načelnik je predložio da se Tomislav Pracaić i Višnja Škrlec zaduže za daljnje aktivnosti oko izrade projekta.

                                                TOČKA 4.

        Vijećnik Mario Matić je vijećnike izvijestio o prihodima i rashodima sa održanog malonogometnog turnira a čista dobit iznosi 12.206,21 kuna.

        Stjepan Majpruz je rekao da je financijsko izvješće dobro ali je dobit mala te da je on predsjednik Odbora za sport a prije turnira nije pozvan na sastanak pa nije znao ni kada turnir poćinje.

        Vijećnik Dalibor Bela je rekao da ekipe nisu htjele učestvovati ako sude T.Rožić i S.Majpruz pa su doveli suce izvana.

        Stjepan Majpruz je rekao da je trebao biti pozvan na sastanak.

        Nakon rasprave zaključeno je da je dobro što je financijski završeno sa pozitivom a turnir mora postojati bez obzira na dobit a trebo bi bit bez kotizacije uz 300 kuna garancije.

        Izvješće je prihvaćeno.

                                                      TOČKA 5.

        Načelnik je vijećnicima obrazložio potrebu osnivanja Savjeta za općinu Jarmina pa treba donijeti odluku o osnivanju savjeta mladih.

        Glasovanjem vijećnika jednoglasno je donesena odluka o osnivanju savjeta mladih.

                                                       TOČKA 6.

        Načelnik predlaže da raspodjela sredstava za rad političkih stranaka po vijećniku bude 150 kuna mjesečno kao i za načelnika i donačelnika.

                                                        TOČKA 7.

        Vijećnik Stjepan Sedlar vijećnike je detaljno izvijestio o žalbama na rješenja o komunalnoj naknadi te je vijeće pojedinačno usvojilo ili odbilo pojedine žalbe kojih je bilo ukupno devet.

                                                                                 Predsjednik Općinskog vijeća

                                                                                            Milan Naglić    

